danish-foundation-models/faroese-dynaword huggingface dataset:
Løgtingsins vinnunevnd
Løgtingsins vinnunevnd (Vinnunevndin) er tann nevndin í Løgtinginum, sum viðgerð mál sum hoyra undir fiskivinnu, alivinnu, ídnað, landbúnað, umhvørvi, samferðslu,  orku, oljuvinnu, handil og samskifti. Í 1990-árunum vóru fleiri nevndir lagdar saman við Vinnunevndini, sum síðan er Vinnuvendin, sum vit kenna hana í dag. Nevndin hevur nú sjey limir.

Nevndin kann bert taka til viðgerðar tey mál, sum sambært avgerð løgtingsformansins eftir § 40 og § 43 eru beind nevndini til viðgerðar.

Limir í tíðarskeiðnum 2015–2019:
 * Bjarni Hammer, (JF) formaður
 * Bárður Kass Nielsen (SF)
 * Bjørt Samuelsen (T)
 * Magni Arge (T)
 * Jákup Mikkelsen (FF)
 * Jørgen Niclasen (FF)
 * Bjørn Kalsø (SB)

Limir í tíðarskeiðnum 2011–2015:
 * Alfred Olsen (SB), formaður
 * Bjørt Samuelsen (T), næstformaður
 * Hanus Samró (FF)
 * Jógvan Skorheim (SF)
 * Aksel V. Johannesen (JF)
 * Bjarni Djurholm (FF)
 * Janus Rein (F)


 * Bjarni Hammer, (JF) 2015–
 * Alfred Olsen (SB) 2011–2015
 * Eyðgunn Samuelsen (JF) 2008–2011
 * Henrik Old (JF) 2004–2008
 * Heini O. Heinesen (TF) 1998–2004
 * Henrik Old (JF) 1995–1998


 * VInnunevndin á Logting.fo
Holger Juul Hansen
Holger Juul Hansen (14. august 1924 í Nyborg – 19. mars 2013 í Keypmannahavn ) var ein danskur sjónleikari og upplesari av ljóðbókum.


 * 1948-51 – var í starvi á Aalborg Teater
 * 1951-53 – var í starvi á Odense Teater
 * 1953-56 – var í starvi á Allé-Scenen
 * 1956/57 – freelance á Folketeatret, Frederiksberg Teater og Det Ny Scala
 * 1957-59 var í starvi á Det Ny Teater
 * 1961-76 og 77-87 var í starvi á Det kongelige Teater
 * 1976/77 var í starvi á Aveny Teatret

Frá sjónvarpi minnast fólk hann best fyri hansara leiklut í sjónvarpsrøðini Matador, har hann spældi tann konservativa bankastjóran Varnæs, og fyri hansara leiklut í Riget og Riget II, har hann spældi yvirlæknan Moesgaard.
Ríkið
Ríkið (dansk: Riget) er ein danskt-framleidd sjónvarpsrøð í 8 pørtum, skapað í 1994 av Lars von Trier og samframleidd av Lars von Trier og Morten Arnfred. Teir fyrstu fýra partarnir vóru vístir á DR1 frá 25. november til 15. december 1994 og hinir partarnir, við heitinum Riget II, vóru vístir frá 24. november til 15. desember 1997. Sjónvarpsrøðin varð eisini víst í Føroyum hjá Kringvarpinum. Leikgongdin gongur fyri seg á Ríkissjúkrahúsinum í Keypmannahavn, sum av mongum verður nevnt Riget, harav kemur eisini heitið á sjónvarpsrøðini.

Ríkið hevur vunnið fleiri virðislønir, eitt nú fýra Bodil virðislønina og seks Robert virðislønina.








 * Síða hjá DR um Riget
Paschalis Terzis
Paschalis Terzis (grikskt mál: Πασχάλης Τερζής) er ein grikskur sangari. Hann varð føddur í Pylaia, sum er ein forstaður til Thessaloniki í økinum Norðurgrikkaland. Sum tannáringur fór hann at syngja saman við vinmonnum sínum. Eftir at hann flutti til Athen at búgva, fór hann at framføra sum backing sangari í vælumtóktum tónleikahøllum við kendum grikskum sangarum frá 1960'árunum, eitt nú Jenny Vanou.

Síðan 1980'árini, hevur Terzis tikið upp fleiri tónleikaútgávur, harav fleiri eru vælumtóktar enn í dag. Hann er enn ein populerur sangari, gevur út nýggjar fløgur, framførir á kendum tónleikastøðum í Athen og Thessaloniki, og luttekur í fleiri talk show'um.

Í 1994, 1995, 1996 samstarvaði hann við kenda sangskrivaran Phoebus.

Veturin 2006–2007, hevði Paschalis Terzis eina tónleikaskrá saman við Elena Paparizou og Nino Ksipolitas á Iera Odos. Dóttir hansara Gianna Terzi er eisini sangari.
Elena Paparizou
Eleni "Elena" Paparizou (grikskt mál: Έλενα Παπαρίζου) (fødd 31. januar 1982 í Göteborg), í øðrum londum enn Grikkalandi best kend sum Helena Paparizou, er ein svensk-griksk songkvinna. Hon er uppvaksin í Svøríki, men hevur griksk foreldur. Hon syngur á grikskum og enskum. Í 2005 vann hon sangkappingina Eurovision Song Contest fyri Grikkaland.
Marius Ziska
Hans Marius Weihe Ziska er ein føroyskur tónleikari, sangskrivari og sangari. Hann frammførir bæði sum einstaklingur og í tónleikabólkum, eitt nú í bólkinum Marius. Hansara tónleikalívsleið byrjaði, tá hann sum 16 ára gamal luttók í Prix Føroyar við Flux. Síðan hevur hann framført á konsertum og tónleikafestivalum bæði í Føroyum og í øðrum londum, eitt nú í Danmark og Týsklandi.

Tað var við sigrinum í føroysku GBOB kappingini, at Marius veruliga gjørdist kent navn millum føroyingar. Í GBOB heimsfinaluni í London fekk bólkurin eitt deilt sætta pláss. Marius gjørdist besti norðurlendski bólkur framman fyri Noreg, Svøríki, Danmark, Finnland og Ísland. Hetta var við til at gera, at Marius var í uppskoti til planetirnar fyri besta nýggja bólk og besta bólk á Planet Awards hetta árið.


 * 2015 - Home
 * 2013 - Recreation
 * 2010 - Masses (EP)
 * 2005 - The Sky Is Our Home
 * 2001 - Flux (EP)


 * 2013 - Tokan/þokan - saman við Svavar Knútur




 * Hans Marius Ziska
 * Heðin Ziska
 * Brandur Jacobsen
 * Allan Tausen


 * Sveinur Gaard Olsen
 * Bjarki Meitil
 * Knút Háberg Eysturstein


 * 2014 - Vann FMA virðisløn fyri ársins sang í bólkinum Rock/Málm, Jazz, Blues og Folk fyri sangin Tokan, saman við Svavar Knútur
 * 2012 - Tilnevndur Planet Awards 2012 í bólkinum Ársins sangari
 * 2009 - Tilnevndur Planet Awards 2009 í bólkinum Ársins sangari
 * 2005, desember - Tilnevndur Planet Awards í bólkunum Besti nýggi bólkur og Besti bólkur
 * 2005, desember - Nr. 6 á Global Battle of the Bands (GBOB) í London
 * 2005, november - Vann føroysku GBOB tónleikakappingina, sum gav eitt pláss í GBOB í London




 * Almenna heimasíðan hjá Marius
 * Marius á Youtube
 * Marius Ziska á Facebook
Marius
Marius er ein føroyskur tónleikabólkur. Í november 2005 vann bólkurin føroysku GBOB kappingini, og tá gjørdist Marius eitt kent navn millum føroyingar. Í GBOB heimsfinaluni í London í desember 2005 fekk bólkurin eitt deilt sætta pláss. Marius gjørdist besti norðurlendski bólkur framman fyri Noreg, Svøríki, Danmark, Finnland og Ísland. Hetta var við til at gera, at Marius var í uppskoti til planetirnar fyri besta nýggja bólk og besta bólk á Planet Awards hetta árið. Marius hevur framført á festivalum og konsertum bæði í Føroyum og í øðrum londum. Eitt hava teir fleiri ferðir framført á føroyska G! Festivalinum.


 * Hans Marius Ziska
 * Heðin Ziska
 * Brandur Jacobsen
 * Allan Tausen


 * Sveinur Gaard Olsen
 * Bjarki Meitil
 * Knút Háberg Eysturstein
 * Niels Jákup í Jógvanstovu


 * 2005, desember - Tilnevndur Planet Awards í bólkunum Besti nýggi bólkur og Besti bólkur
 * 2005, desember - Nr. 6 á Global Battle of the Bands (GBOB) í London
 * 2005, november - Vann føroysku GBOB tónleikakappingina, sum gav eitt pláss í GBOB í London




 * Almenna heimasíðan hjá Marius
 * Marius á Youtube
 * Marius Ziska á Facebook
Hotel Transylvania
Hotel Transylvania er ein animeraður Sony Pictures Animation familjufimur í 3D.

Hotel Transylvania er ein filmur um eitt hotell, ið eitur Hotel Transylvania, sum Dracula eigur. Har búgva nógv monstur t.d. Frankenstein og kona hansara, ein mumia, ein gjøgnumsiktigur maður og mong onnur. Tey eru øll komin í føðingardagin hjá dóttir Dracula, ið er blivin 118 ár. Men ímeðan øll ræðandi monstrini enn eru á hotellinum, kemur eitt fólk har. Monstrini eru bangin fyri fólkum, men hetta fólkið er íklætt sum eitt monstur. Bara Dracula veit, at eitt menniskja er á hotellinum.
Sverre Midjord
Sverre Ingolf Midjord (føddur 2. apríl 1933 á Tvøroyri, deyður 10. oktober 2016 á Tvøroyri) var ein føroyskur skrivstovumaður, ítróttamaður og politikari (Javnaðarflokkurin). Hann var virkin innan borðtennis, fótbólt og hondbólt í nógv ár. Han sat í stjórnini hjá ÍSF í meira enn 40 ár.

Hann vaks upp hjá ommu og abba sínum, Juliu og Poul J. Midjord. Hann var aktivur innan ítróttin á Tvøroyri, hann íðkaði bæði borðtennis, hondbólt og fótbólt. Hann gjørdist føroyskur meistari í hondbólti við Tvøroyrar Bóltfelag í 1953. Seinni var hann venjari hjá 1. deild í fótbólti 1968–1971, og formaður í felagnum 1970–1972. Hann starvaðist á posthúsinum á Tvøroyri 1950–1969, og frá 1969 til hann kom til pensjónsaldur á Toll- og Skattstovu Føroya á Tvøroyri.

Sverre var býráðslimur í Tvøroyrar býráð 1966–1984 og 1989–2008, hann var borgarstjóri 1967–1984. Hann varð valdur inn á Løgtingið fyri Suðuroyar valdømi 1978–1980, 1990–1994 og 2004–2008, og møtti fast fyri Atla Dam 1975–1978 og 1985–1988.


 * Løgtingið 150 – Hátíðarrit, bind 2 (2002), s. 318. (PDF )


 * Sverre Midjord á logting.fo
Fiskaaling
Fiskaaling er eitt slag av havbrúki, har man alir upp ymisk sløg av fiski við tí endamálið at framleiða føði, sum oftast er talan um mannaføði, men djóraføði verður eisini framleidd úr alifiski. Alifiskur ið verður útfluttur úr einum landi í annað ella onnur lond, má verða fysta flokks vøra. Man veit um fiskaaling langt aftur í tíðina, heilt aftur til umleið 2500 fyri Krist í Kina.

Í Føroyum er laksaaling tað sum er mest vanligt og sum higartil hevur havt best úrslit. Laksaaling er ein sera týðandi partur av føroyskum útflutningi. Fiskaaling verður brúkt kring allan heimin bæði í feskum vatni og í sjónum. Tá talan er um aling av sjónum, so er tað sum oftast inni á firðum og vágum, ið alingin fer fram og har bestu úrslit fáast.
Fiskaaling P/F
Fiskaaling P/F (enskt heiti: Aquaculture Research Station of the Faroes) er ein føroysk fyritøka, sum varð stovnað í 1970. Føroya Landsstýri eigur allan partapeningin.


 * 1) at granska, menna og ráðgeva innan aling av vatnlivandi djórum og plantum og innan biotøkni.
 * 2) at reka vinnuligt virksemi innan hetta virksemisøki og
 * 3) annað starv í hesum sambandi.

Nevndin í P/F Fiskaaling verður vald av landstýrismanninum í vinnumálum, meðan starvsfólkini í felagnum velja eitt umboð.
 * Sigurð Vang, nevndarformaður
 * Turið Mørkøre
 * Hóraldur Joensen
 * Astrid Hansen (starvsfólkavalt umboð)
 * Arne Poulsen
 * Leif av Reyni
 * Rúni Weihe


 * 1966-1967 Sílarogn verða innflutt úr Danmark
 * 1970 P/F Fiskaaling verður stovnað
 * 1973 Føroya Landsstýri yvirtekur P/F Fiskaaling
 * 1978-1984 Laksarogn verða innflutt úr Noregi
 * 1984 P/F Fiskaaling gevst at innflyta rogn vegna IPN í Noregi
 * 1991 P/F Fiskaaling fer í holt við kynbótaarbeiði við 150 familjum. Úrvalt verður fyri vøkstri og móti tíðliga kynsbúning
 * 1992 Sjúkumótstøðuføri verður tikið við í úrvalið
 * 1995 Flakalitur verður tikin við í úrvalið
 * 1997 Flakafiti verður tikin við í úrvalið
 * 1999 Talið av familjum verður økt úr 150 til 400 familjur
 * 2001-2005 Royndir við aling av kalva
 * 2001 Innflutningurin av rognum verður uppafturtikin
 * 2006 Royndir við aling av toski
 * 2010 Samstarv við SalmoBreed
 * 2010 Tvær tær størstu alifyritøkurnar í Føroyum Bakkafrost og Vest Laks løgdu saman og gjørdust 10. størsta alifyritøka í heiminum.
 * 2011 Bakkafrost keypti tað føroysku fyritøkuna Havsbrún, ið m.a. framleiðir fiskamjøl og alifóður. Keypið førdi eisini við sær, at Bakkafrost nú átti meirilutan av fyritøkunum Viking Seafood og Faroe Farming. Keypið førdi við sær, at tað nú bert eru 3 alifyritøkur í Føroyum.
Hotel Skálavík
Hotel Skálavík (fyrr Depilin í Skálavík) er ein frítíðar- og skeiðsdepil, sum liggur í bygdini Skálavík á Sandoynni. Hotellið hevur fleiri kømur, matstovu, fleiri fundarhøli, uttandura hitapottar, spælirúm við hoppiborgum og ymiskt annað. Depilin er ætlaður einum breiðum skara av fólki, eitt nú kann hann brúkast til starvsfólka- og skeiðsdagar, veitslur, legur, seturskúlar, møtir og gisting. Tey bjóða seg fram til virkir, stovnar, familjur, ferðafólk, kirkjur og samkomur.

Tað vóru hjúnini Eiler og Beinta Jacobsen, ið avgjørdu at geva heimbygdini eina serstaka gávu. Ein grunnur varð stovnaður til endamálið, og so varð farið í holt við at gera dreymin til veruleika. Eiler andaðist í 2010 og náddi tí ikki at síggja Depilin lata upp í mai 2011. Men kona hansara, Beinta, var við til hátíðarløtuna og helt røðu. Depilin byrjaði sítt virksemi í juni 2011. Depilin eitur eisini: Skeiðs- og frítíðardepilin Immanuel. Navnið Immanuel er uppkallað eftir sluppini Immanuel, sum pápi Eiler gekk burtur við í 1932, tá Eiler bert var tvey ára gamal. Ein minnisvarði er bygdur tætt við Depilin, við innkoyringina. Gøtan har Depilin er bygdur er uppkallað eftir Eiler Jacobsen, sála, gøtan eitur Eiler Jacobsens gøta.

Virkemi eydnaðist somikið væl tað fyrsta árið, at vøksturin frá summarinum 2011 til summarið 2012 var á 100% sambært heimasíðuni hjá Deplinum. Grunnurin sum eigur og rekur Depilin hevur tí gjørt av, at tey fara at byggja út soleiðis at 480 fermetrar koma afturat, harav umleið 60 fermetrar fara til nýtt vaski- og goymslurúm. Ein kamarslon verður bygd afturat, sum hevur 13 kømur 13, leiðaraíbúð og eina havastovu. Við útbyggingini verða tað tilsamans 26 kømur við møguleika hjá 100 fólkum at gista. Undirveitarar í byggiverkætlanini eru Finnleif Fagradal (útgrevstur og byggibúgving), Bulur (betong og timbur), Sp/f Kristian Nielsen v/ Atla Nielsen (el-arbeiðið), Rólant Hvitfeldt (kloakk og HVS) og Eivind Kolden (gólválegging, vátrúm og máliarbeiðið). Nýggja kamarslonin verður eftir ætlan tikin í nýtslu um hálvan mai 2013.

Í 2015 yvirtók Smyril Line raksturin av Deplinum í Skálavík, ið samstundis broytti navn til Hotel Skálavík. Tað gekk illa at fáa raksturin at bera seg, og tí heittu eigararnir av Deplinum á Smyril Line um at reka hann framyvir. Smyril Line yvirtók raksturin frá 23. mars 2015. Hotellið hevur 25 kømur umframt fundarhøli, matstovu, veitsluhøli, biograf og allar hentleikar til ráðstevnur. Eisini eru tvey stór høli, ið kunnu leggjast saman at rúma upp til 500 gestum.

Tíðliga í september 2019 boðaði Smyril Line frá, at avgerðin er tikin um at lata hotellið aftur fyri almenninginum frá mánadegnum hin 9. desember í ár at rokna.




 * Almenna heimasíðan hjá hotellinum í Skálavík, hotelskalavik.com
Marisa Orth
Marisa Domingos Orth (fødd 21. oktober 1963 í São Paulo) er sjónleikari úr Brasil.


 * Sai de Baixo (1996)
 * Por Trás do Pano (1999)
 * Durval Discos (2002)
 * So Normal (2003)
 * Os Aspones (2004)
 * Toma Lá, Dá Cá (2007)
 * S.O.S. Emergência (2010)
 * Família Vende Tudo (2011)
 * Sangue Bom (2013)
Varg Vikernes
Varg Vikernes (føddur Kristian Vikernes, 11. februar 1973, uttanfyri Bergen) er ein norskur tónleikari, ið gjørdi vart við seg í svartmálmsumhvørvinum í Noregi fyrst í nítiárunum, og varð tíðum ummældur í fjølmiðlunum. Hann varð dømdur fyri morðið á Øystein Aarseth og var settur í samband við fleiri kirkjubrenningar.

Varg Vikernes er stovnari og einasti tónleikari í tónleikaverkætlani Burzum. Hann hevur útgivið fløgur innan fyri fleiri tónleikagreinum, serliga innan svartmálmi. Meðan hann sat í geglinum, hevði hann ikki atgongd til ljóðføri og spældi á ljóðborði.

Som Burzum:  Aðrar útgávur (við øðrum): 
 * 1992 – Burzum (januar 1992)
 * 1993 – Det Som Engang Var (apríl 1992)
 * 1993 – Aske (august 1992)
 * 1994 – Hvis Lyset Tar Oss (september 1992)
 * 1996 – Filosofem (mars 1993)
 * 1997 – Dauði Baldrs (1994-1995, í fongslinum)
 * 1999 – Hliðskjálf (1998, í fongslinum)
 * 2010 – Belus
 * 2011 – Fallen
 * 2011 – From The Depths Of Darkness
 * 2012 – Umskiptar
 * 1991 – Old Funeral – Devoured Carcass (guitar)
 * 1994 – Darkthrone – Transilvanian Hunger (skrivaði tekstin til fýra av sangunum)
 * 1994 – Mayhem – De Mysteriis Dom Sathanas (bassguitar)
Obi-Wan Kenobi
Obi-Wan Kenobi er ein karakterur (figurur) í Star Wars universinum. Hann er ein av fleiri høvuðs-karakterum í Star Wars røðunum. Saman við Anakin Skywalker (Darth Vader), R2-D2 og C-3PO, er hann ein av bara fýra karakterum, ið koma fyri í øllum seks Star Wars filmunum. Í upprunaligu triologiini verður hann spældur av Alec Guinness, og í prequellinum verður hann spældur av Ewan McGregor, og í Star Wars filminum The Clone Wars og sjónvarpsrøðini av sama navni leggur James Arnold Taylor rødd til hann.
Ólavur Klakk
Ólavur Klakk (føddur 10. desember 1949 í Klaksvík, deyður 31. mars 2013) var ein føroyskur tónleikari, sangari og sjónleikari. Hann andaðist 63 ára gamal 1. páskadag hin 31. mars 2013. Ólavur starvaðist í 45 ár hjá Føroya Bjór í Klaksvík, 45-ára starvsdagurin varð hátíðarhildin. Ólavur dámdi sera væl Elvis Presley og kalla seg onkuntíð Ólavur Presley. Longu í 1972 gjørdist hann limur í tónleikabólkinum Ólavur Presley And His Dirty Rag Rags, hann var forsangari í bólkinum. Bólkurin hevur nógv ár á baki og framførdi fyri seinastu ferð á einum festivali, tá teir framførdu á Summarfestivalinum í 2012, teir framførdu eitt nú sangin Fepur og Rag Rags Rock. Ólavur var eisini virkin sum sjónleikari í Klaksvík og framførdi ofta saman við Rudolf Joensen og øðrum á palli har norðuri.




 * Samrøða við Ólavur Klakk, sum Norðlýsið gjørdi.
Hákun Magnusson
Hákun Magnusarson V ella '''Hákun 5. Magnusson''' (føddur 1270 í Noregi, deyður 8. mai 1319 í Tønsberg í Vestfold) var kongur Noregs frá 1299 til 1319.

Hann var sonur Magnus Hákunarson Lógbøtara (1238–1280) og Ingeborg av Danmark (d. 1287). Hann vaks upp í Oslo og varð hertogi á formligan hátt í 1273 (í roynd og veru í 1284). Hákun gjørdist norskur kongur eftir bróðurin Eirik Magnusson í 1299 og var kongur Noregs til hann doyði í 1319. Hákun var seinasti maður av Sverrisættini.

Hann er eitt nú kendur fyri at lata byggja Akershus borgina, Vardøhus borgina og Bohus borgina. Sum hertogi setti Hákun tann 28. juni 1298 seyðabrævið í gildi, t.v.s. rættarbót viðvíkjandi búnaðarviðurskiftunum í Føroyum.


 * Håkon 5 Magnusson, nbl.snl.no (norskt)
 * Tollverjupolitikkur Hákunar kongs: Nær var Múrurin bygdur?, tjodsavnid.fo
Rastafarilæran
Rastafarilæran tók seg upp ímillum tey fátæku í Kingston í Jamaika í 1930-árunum. Tey, ið taka undir við hesari læru, halda, at Haile Selassie (1892-1975), sum var keisari í Etiopia, var ein gudur. Tey trúgva eisini, at Gud (Jah) skal føra tey aftur til Etiopia, hitt lovaða landið. Ras Tafari (Haile Selassie) ráddi í Etiopia tey árini, óteljandi afrikonsk fólkasløg vórðu kúgað um allan heim. Hjá mongum menniskjum í Karibia gjørdist hann ímynd um betri kor. Tey blandaðu saman frásøgur úr Bíbliuni og ynski og dreymar sínar og hildu, at svarta ættarslagið var útvalt fólk, ið hevði tolt nógv, men at Haile Selassie nú skuldi bjarga teimum og føra tey heim aftur til eitt betri lív í Afrika. Tey nevndu seg rastafarianar, eftir honum. Síðan í 1970-árunum er reggaetónleikurin, sprottin úr rastafarilæruni, farin um allan heim. Rastafarianar eta vanliga ikki svínakjøt, eru ímóti harðskapi og ganga við síðum flættum. Klæði teirra eru mest grøn, gul og reyð, ið eru litirnir í tjóðarmerki Etiopia.


 * Ábrahamsk trúgv.
Dupultkvartettin í Ebenezer
Dupultkvartettin í Ebenezer er eitt føroysk manskór mannað av átta monnum. Kórið varð sett á stovn í 1978 í samkomuni Ebenezer hjá Brøðrasamkomuni í Havn. Í 2013 vóru teir heiðraðir av Lions Club Tórshavn, tá teir fingu heiðurin Ársins borgari 2013. Fýra ella fimm av limunum eru enn teir somu, sum tá Dupultkvartettin varð sett á stovn. Tveir sum ikki eru millum okkum longur og sum hava verið limir í Dupultkvartettini eru Ólavur á Váli og Ingálvur av Reyni, sum báðir andaðust í 2005.




 * 1988 - Dupultkvartettin í Ebenezer
 * 1992 - Øll dýrd veri Harrans


 * 1988 - Ymiskt á leiðini M.C. Restorff
 * 1994 - Nýtt og gott gamalt M.C. Restorff
 * 2000 - Vælskapt brek
 * 2003 - Gud – og eina Gud
 * 2004 - Kom, sæla stund
 * 2005 - Lívsins land Ólavur á Váli
 * 2009 - Minnir, ið fløva - Linda Andrews
Linda Andrews
Linda Andrews (fødd Andreasen, fødd 19. oktober 1973 í Tórshavn) er ein føroysk songkvinna, sum gjørdist kend í Føroyum og Danmark, tá hon vann donsku X Factor sjónvarps sangtalentkappingina 27. mars 2009. Hon varð fyrsti føroyingur ið vann hesa kapping í Danmark. Jógvan Hansen vann íslendsku X Factor kappingina í Íslandi í 2007. Linda vaks upp í Vesturbýnum í Havn, hon hevur fýra eldri systkin. Bert 14-ára gomul fór hon á eftirskúla í Mariager í Danmark, har hon hevði ein góðan sanglærara. Heima í Føroyum tók hon prógv á Føroya Handilsskúla og sum 19-ára gomul gjørdist hon leiðari í einum handli. Hon flutti til Danmark sum 21-ára gomul. Hon eigur dóttrina Celeste, og tað var hon, ið fekk mammuna til at melda seg til X Factor. Hon hevur drúgvar royndir sum kórleiðari fyri gospel kórum í Keypmannahavnar økinum.

Við at vinna annað umfar av X Factor í 2009 vann Linda Andrews eina plátukontrakt við Sony sum er eina millión krónur verd. Vinnarastaklagið "Det bedste til sidst", sum Søren Rasted hevur skrivað, kom út í mars 2009 og fór beinleiðis inn sum #1 á danska hitlistanum. Staklagið fekk platin í juli 2009, og hevur selt yvir 35.000 download. "Det bedste til sidst" gjørdist níggjunda mest seljandi staklag í 2009. Síðan kom fløgan Into the Light út hin 2. juni 2009. Fløgan er m.a. skrivað av Cutfather, Lasse Lindorff, Sarah West og Thomas Bickham. Fløgan gjørdist #2 á danska hitlistanum, men var bert fimm vikur á topp 40. Síðst í mars 2010 bleiv Linda Andrews fríttstillað frá sínari kontrakt við Sony. Linda hevur seinni útgivið eina jólafløgu, har hon eitt nú hevur fylgispæl frá Malmö Symfoniorkester.




 * 2008: Revelation
 * 2009: Into the Light
 * 2009: Husker du julen...
 * 2011: A Merry Little Christmas


 * 2006: "Hot Santa"
 * 2006: "Divalicious"
 * 2009: "Det bedste til sidst"
 * 2009: "Into the Light"
 * 2009: "Mirror Mirror"
 * 2009: '"Tænder et lys (Til du kommer hjem)"
 * 2013: '"Tears"


 * Danmarks Radio – X Factor


 * Almenn heimasíða
Hansina Iversen
Hansina Iversen (fødd 6. september 1966) er ein føroysk listakvinna. Hon málar litríkar málningar, hon arbeiðir nonfigurativt og granskar tað abstrakta. Hansina hevur havt framsýningar bæði í Føroyum og øðrum londum, eitt nú í Keypmannahavn í Danmark og í Helsinki í Finlandi. Nakrir av hennara málningum hanga fast umborð á Smyrli. Hansina kemur frá einari listariligari familju. Abbi hennara var William Smith og abbasystir hennara var kenda listakvinnan úr Vági Ruth Smith. Í samband við 100 føðingardagin hjá Ruth Smith, varð Hansina boðin suður til Vágs at hava listaframsýning har, meðan Ruth Smith fagnaðurin var. Hansina er útbúgvin innan list í Íslandi og Finlandi.

Fyri sínar eyðsýndu listarligu gávur og tey mongu listaverkini, hon hevur evnað til hegnisliga, fekk Hansina Iversen Mentanarvirðisløn landsins 2022.


 * 1994 - The Academy, Høvuðsbygningurin, Helsinki
 * 1994 - The Academy Gallery, Helsinki 1994
 * 1995 - Føroyahúsið, Keypmannahavn 1995
 * 1996 - Finskur/Svenskur Mentanardepil, Hanasaari, Finland
 * 1998, 2003 - Listasavn Føroya, Tórshavn, Føroyar
 * 2001 - Kongaliga Bókasavnið, Listadeildin, Keypmannahavn
 * 2009, 2011 - Listahøllin á Skipasmiðjuni, Heystframsýningin, Tórshavn
 * 2011 - Steinprent á Skálatrøð, Tórshavn
 * 2013 - Gallarí Stephanssonshús, Tórshavn
 * 2013 - Framtíðin, Musikkskúlin í Vági, Føroyar


 * 2011 - "Hansina Iversen - undurfullur ræðuleiki", skrivað hevur Inger Smærup Sørensen, listfrøðingur


 * 1989-93 - The Icelandic College of fine Art and Design, málningalist
 * 1993-94 Academy of fine Art Helsinki, Postgraduate Studies
 * 1994-97 Academy of fine Art Helsinki


 * Stórverk hjá Hansinu Iversen keypt til Listasavn Føroya, listaportal.com, 20. mars 2023
 * Nýtt verk eftir Hansinu Iversen partur av føstu samlingini á Listasavni Føroya, vp.fo, 20. mars 2023
David Letterman
David Michael Letterman (føddur 12. apríl 1947 í Indianapolis, Indiana) er ein amerikanskur filmsleikari og sjónvarpsvertur. Hann var talkshow-vertur á The Late Show with David Letterman frá 1993 til 2015, sum varð frammleitt í tí kenda "Ed Sullivan Theatre" á Broadway í New York City.




 * 1978	Pepping Times - sum Dan Cochran
 * 1979	Fast Friends - sum Matt Morgan
 * 1994	Cabin Boy - sum Earl Hofert
 * 1996	Eddie - sum David Letterman
 * 1997	Private Parts - sum David Letterman
 * 1998 Spin City (tv-serie), sum Rags
 * 1999 Man on the Moon, sum David Letterman


 * The David Letterman Show, 1980
 * Late Night with David Letterman, 1982-1992
 * The Late Show with David Letterman, 1993-


 * The Bonnie Hunt Show, 1995-1996
 * Everybody Loves Raymond, 1996-2005
 * Ed, 2000-2004
 * The Late Late Show with Craig Ferguson, 2005-
Donald Pleasence
Donald Pleasence, borin Donald Henry Pleasence 5. oktober, 1919 - 2. februar, 1995, var ein bretskur sjónleikari sum framførdi bæði á palli, í sjónvarpsfilmum og í spælifilmum. Hann hevur eina langa teatur- og filmskarrieru á baki. Mest kendur er hann fyri sínar filmsleiklutir sum Ernst Stavro Blofeld í James Bond filminum You Only Live Twice, sum RAF flogkapteinur, sum Colin Blythe í The Great Escape, og sum sálarlæknin Dr. Sam Loomis í Halloween røðini.


 * 1963 - The Great Escape
 * 1971 - THX 1138
 * 1978 - Halloween
 * 1981 - Halloween II
 * 1987 - Djanjo 2
 * 1988 - Halloween 4: The Return of Michael Myers
 * 1989 - Halloween 5: The Revenge of Michael Myers
 * 1993 - The Hour of the Pig
 * 1995 - Halloween: The Curse of Michael Myers
Dixie Carter
Dixie Virginia Carter (fødd 25. mai 1939 í McLemoresville, Tennessee, doyði 10. apríl 2010 í Houston, Texas) var ein amerikanskur filmsleikari. Hon var best kend fyri at hava spælt við í sjónvarpsrøðini Designing Women (1986-1993). Í 2007 varð hon tilnevnd eina Emmy Award fyri sín leiklut í sjónvarpsrøðini Desperate Housewives. Hon var gift við sjónleikaranum Hal Holbrook frá 1984 til hon doyði, áðrenn tað hevði hon verið gift tvær ferðir fyrr.


 * 1983	Going Berserk - Angela
 * 1995	Dazzle - Lydie Kilkullen
 * 2001	Big Day - Carol
 * 2004	Sadbury
 * 2009	The Evening Sun - Ellen Meecham



Í 1967 giftist hon Arthur Carter, tey fingu tvær døtur saman. Eftir at hon hevði fingið døturnar helt hon frí frá sjónleikaralívinum í 8 ár, fyri at taka sær av børnunum. Umframt tær báðar døturnar átti Arthur eisini trý onnur børn. Tey bæði fingu hjúnarskilnað í 1977. Hon giftist sama ári við sjónleikaranum George Hearn, men tað hjúnarbandið vardi bara í tvey ár, tey fingu hjúnarskilnað í 1979. Í 1984 giftist hon fyri triðju ferð, hesaferð fyri lívið, tað var við sjónleikaranum Hal Holbrook. Í 1996 útgav hon bókina Trying to Get to Heaven, har hon eitt nú greiðir frá sínum lívi við Hal Halbrock, um Designing Women, um plastiskar skurðviðgerðir. Hon er erlig í bókini og sigur m.a., at hon, eins og fleiri onnur kend, hevur nýtt vakstrarhormonið HGH (Human Growth Hormone).
Conrad Bain
Conrad Stofford Bain (føddur 4. februar 1923 í Lethbridge, Alberta, Canada – 14. januar 2013 í Livermore, California) var ein kanadisk-føddur amerikanskur filmsleikari.

Hann spældi við í nógvum fimum, eitt nú:
 * 1968: Madigan sum Hotel clerk
 * 1972: Up the Sandbox sum Dr. Gordon
 * 1972: A Fan's Notes sum Poppy
 * 1979: C.H.O.M.P.S. sum Ralph Norton
 * 1990: Postcards from the Edge sum Abbi (Grandpa)
Hal Holbrook
Harold Rowe "Hal" Holbrook (føddur 17. februar 1925 í Cleveland, Ohio; d. 23. januar 2021) var ein amerikanskur filmsleikari. Hann hevur spælt við í fleiri sjónvarpsfilmum og røðum. Hann hevur eisini spælt leiklutir í spælifilmum. Í 2007 var hann tilnevndur eina Oscar-virðisløn og ein Screen Actors Guild Award fyri sín leiklut í filminum Into the Wild. Hann er eisini kendur fyri at spæla í sjónvapsrøðum, eitt nú spældi hann leiklutin sum Abraham Lincoln í 1976 sjónvarpsrøðini Lincoln, og sum Hays Stowe í The Bold Ones: The Senator. Hann hevur verið giftur trýggjar ferðir og eigur trý børn. Hann giftist við Ruby Holbrook í 1945, tey fingu tvey børn, blivu síðan skild í 1965. Í 1966 giftist hann Carol Eve Rossen, tey fingu eitt barn saman, tey vóru skild í 1983. Hann giftist sjónleikararnum Dixie Carter í 1984, tey vóru gift til hon doyði í 2010.


 * The Group (1966)
 * Wild in the Streets (1968)
 * They Only Kill Their Masters (1972)
 * Jonathan Livingston Seagull (1973) (voice)
 * Magnum Force (1973)
 * All the President's Men (1976)
 * Midway (1976)
 * Julia (1977)
 * Rituals (1977)
 * Capricorn One (1978)
 * The Awakening Land (1978)
 * The Fog (1979)
 * When Hell Was in Session (1979)
 * The Kidnapping of the President (1980)
 * Creepshow (1982)
 * The Star Chamber (1983)
 * Girls Night Out (1983)
 * North and South Book I (1985)
 * North and South Book II (1986)
 * Wall Street (1987)
 * The Unholy (1988)
 * Fletch Lives (1989)
 * Evening Shade (1990–1994)
 * The Firm (1993)
 * Innocent Victims (1996)
 * Eye of God (1997)
 * Cats Don't Dance (1997)
 * Hercules (1997)
 * Hush (1998)
 * Walking to the Waterline (1998)
 * The Bachelor (1999)
 * Waking the Dead (2000)
 * Men of Honor (2000)
 * The Majestic (2001)
 * The West Wing (2001, 2002)
 * The Seventh Day (2002)
 * Country Music: The Spirit of America (2003)
 * Shade (2003)
 * The Sopranos (2006)
 * NCIS (2006)
 * Into the Wild (2007)
 * ER (2008)
 * That Evening Sun (2009)
Joey King
Joey Lynn King (fødd 30. juli 1999 í Las Vegas, Nevada) er ein amerikanskur filmsleikari. Hon er eitt nú kend fyri at spæla høvuðsleiklutin sum Ramona Quimby í Ramona and Beezus, the 2010 adaption of Beverly Cleary bókarøðini við sama heiti saman við Disney stjørnuni Selena Gomez. Systrar hennara Haley King og Kelli King eru eisini sjónleikarar. Hon hevði ein leiklut í triðja Batman filminum hjá Christopher Nolan The Dark Knight Rises (2012), sum ein ung Talia al Ghul.
Gyltur Morgun
Gyltur Morgun er ein nýnasistiskur og fasistiskur flokkur í Grikkalandi. Gyltur Morgun er triðstørsti flokkur í grikska tjóðartinginum í 2013. Á seinasta tjóðartingsvali fekk flokkurin 6,9 prosent av atkvøðunum og 21 av teimum 300 tinglimunum. Gyltur Morgun verður lagdur undir at hava skipað fyri fleiri ógvusligum álopum á innflytarar, og fyri stuttum samtykti tjóðartingið, at ákæruvaldið skal sleppa at stevna trimum tingmonnum floksins fyri rættin fyri at hava gjørt seg inn á sølubúðir hjá innflytarum í Aten. Ein annar tinglimur hjá flokkinum, sum eisini er talsmaður floksins, er ákærdur fyri harðskap.

Gyltur Morgun vil vera við, at "útlendskir drápsmenn" hava broytt Grikkaland til ein frumskóg, og at tað tí er neyðugt við heimild til at døma útlendingar til deyða fyri ógvuslig brotsverk. Harafturat krevur flokkurin, at løgreglan skal sleppa at brúka herútgerð fyri at steðga "tungt vápnaðum útlendskum brotsmonnum", sum flokkurin tekur til.
Charles Bronson
Charles Bronson (føddur Charles Dennis Buchinsky í 3. november 1921 í Pennsylvania - deyður 30. august 2003 í Los Angeles í Kalifornia) var ein amerikanskur sjónleikari.

1950-60
 * The People Against O'Hara (1951)
 * The Mob (1951
 * The Marrying Kind (1952)
 * My Six Convicts (1952)
 * Pat and Mike (1952)
 * Battle Zone (1952)
 * House of Wax (1953)
 * Crime Wave (1954)
 * Apache (1954)
 * Vera Cruz (filmur) (1954)
 * Jubal (1956)
 * Machine-Gun Kelly (1958)

1960-70
 * The Magnificent Seven (1960)
 * Master of the World (1961)
 * X-15 (1961)
 * Kid Galahad (1962)
 * The Great Escape (1963)
 * Battle of the Bulge (filmur) (1965)
 * This Property Is Condemned (1966)
 * The Dirty Dozen (1967)
 * Honor Among Thieves (1968)
 * Ondt blod i Vesten (1968)
 * Kanoner til San Sebastian (1968)
 * Lola (1969)

1970-80
 * The Family (filmur) (1970)
 * Cold Sweat
 * Red Sun (1971)
 * The Valachi Papers (1972)
 * Mekanikeren (The Mechanic) (1972)
 * Chino (1974)
 * Mr. Majestyk (1974)
 * Death Wish (1974)
 * Breakout (1975)
 * Hard Times (1975)
 * St. Ives (1976)
 * From Noon Till Three (1976)
 * Telefon (filmur) (1977)

1980-1994
 * Borderline (1980)
 * ''Murphy's Law (1986)
 * Death Hunt (1981)
 * Death Wish II (1982)
 * Den djevelske hevnen (1984)
 * Death Wish 3 (1985)
 * Death Wish 4: The Crackdown (1987)
 * Kinjite: Forbidden Subjects (1989)
 * The Indian Runner (1991)
 * Death Wish V: The Face of Death (1994)




 * Charles Bronson á Internet Movie Database
Clive Dunn
Clive Dunn, føddur Clive Robert Benjamin Dunn (føddur 1920, deyður 2012), var ein bretskur sjónleikari, skemtari, listamaður og rithøvundur.


 * Boys Will Be Boys (1935)
 * Good Morning, Boys (1937)
 * A Yank at Oxford (1938)
 * Boys and Brown (1949)
 * The Treasure of San Teresa (1959)
 * What a Whopper (1961)
 * The Fast Lady (1962)
 * She'll Have to Go (1963)
 * The Mouse on the Moon (1963)
 * You Must Be Joking (1965)
 * The Mini-Affair (1967)
 * Just Like a Woman (1967)
 * Crooks and Coronets (1969)
 * The Magic Christian (1969)
 * Dad's Army (1971)
 * The Fiendish Plot of Dr. Fu Manchu (1980)
Christopher Plummer
Arthur Christopher Orme Plummer (føddur 13. desember 1929 í Toronto, Ontario, Kanada, deyður 5. februar 2021 í Weston í Connecticut, USA) var ein kanadiskur sjónleikari.

Christopher Plummer hevur framført á palli, í filmum og í sjónvarpsfilmum. Hann spældi sín fyrsta filmsleiklut í 1958, men fekk sítt stóra gjøgnumbrot, tá hann spældi leiklutin sum Georg von Trapp kapteinur í sangleikinum Sound of Music frá 1965.

Hann varð tríggjar ferðir tilnevndur Oscar-virðisløn og í 2011 vann hann ein Oscar fyri besta mannliga hjáleiklutin fyri sín leiklut í filminum Beginners.


 * Christopher Plummer á Internet Movie Database
Pat Hingle
Martin Patterson Hingle (føddur 19. juli 1924, deyður 3. januar 2009) var ein amerikanskur sjónleikari. Hann er serliga kendur fyri at hava spælt í fleiri Clint Eastwood filmum sum t.d. Hang 'Em High (1968), Sudden Impact (1983) og The Gauntlet (1977). Hann hevur eisini spælt leiklutin sum Kommissarie Gordon í fýra teimum fyrstu Batman-filmunum frá 1989 - 1997.
Michael Gough
Michael Gough, føddur 23. november 1916, deyður 17. mars 2011, er ein bretskur sjónleikari, sum hevur spælt við í yvir 150 biograffilmum og sjónvarpsfilmum. Hann er eitt nú kendur av at spæla leiklutin sum Alfred Pennyworth í øllum fýra Batman filmunum. Hann varð føddur í Kuala Lumpur, Maleisia av bretskum foreldrum. Hann doyði í London eftir stutta sjúkralegu í 2011, líkið av honum bleiv kremerað, og nakað seinni bleiv øskan stroydd út yvir havið. Hann varð giftur fýra ferðir og átti fleiri børn.


 * The Boys from Brazil (1978)
 * Mit Afrika (Out of Africa, 1985)
 * Batman (1989) - Alfred Pennyworth
 * Sleepy Hollow (1999)
Richard Griffiths
Richard Griffiths, føddur 31. juli 1947, deyður 28. mars 2013, var ein enskur sjónleikari, sum hevur framført á palli, spælt leiklutir í biograffilmum og í sjónvarpsfilmum. Hann hevur vunnið fleiri heiðurslønir, eitt nú Laurence Olivier Award fyri Besta Mannliga Leiklut, Drama Desk Award í bólkinum Outstanding Actor in a Play  (framúrskarandi sjónleikarari á palli), Outer Critics Circle Award í bólkinum Best Featured Actor og eina Tony Virðisløn (Tony Award) í bólkinum "Besta framførsla av einum høvuðsleikluti í einum sjónleiki", allar hesar virðislønir vóru latnar fyri hansara leiklut í sjónleikinum The History Boys.

Hann er eisini kendur fyri sín leiklut sum Vernon Dursley í Harry Potter filmunum, Uncle Monty í Withnail and I, Henry Crabbe í Pie in the Sky, og Kong Georg II í Pirates of the Caribbean: On Stranger Tides. Hann spældi eisini leiklutin sum ein bretskur blaðmaður í Oscar-vinnandi filmin Gandhi hjá Richard Attenborough í 1982.
Michael Caine
Sir Michael Caine (føddur Maurice Joseph Micklewhite, Jr. 14. mars 1933 í London), er ein bretskur sjónleikari.Hann hevur verið tilnevndur eina Oscar-virðisløn seks ferðir, tvær ferðir hevur hann vunnið Oscar-virðislønina fyri besta mannliga hjáleiklut, tað fyrstu vann hann í 1986 fyri filmin Hannah and Her Sisters, tað seinnu virðislønina vann hann í 1999 fyri filmin The Cider House Rules. Hann er kendur fyri sína eyðkendu Cockney-úttalu, hevur spælt við í meira enn 115 filmum og er ein av teimum bretsku sjónleikarunum, ið er lættast at kenna aftur.


 * The Italian Job (1969)
 * ''Get Carter (1971)
 * Educating Rita (1983)
 * Hannah og hendes søstre (1986)
 * Dødens Gab 4 - Hævnen (1987)
 * Æblemostreglementet (1999)
 * The Quiet American (2002)
 * Batman Begins (2005)
 * Bewitched (2005)
 * Children of Men (2006)
 * The Prestige (2006)
 * The Dark Knight (2008)
 * Harry Brown (2009)
 * Inception (2010)
 * The Dark Knight Rises (2012)
Gary Oldman
Gary Leonard Oldman, føddur 21. mars 1958, er ein bretskur sjónleikari, leikstjóri og tónleikari. Hann hevur spælt við nógvum filmum, eitt nú hevur hann spælt leiklutin sum Sid Vicious í Sid and Nancy, Joe Orton í Prick Up Your Ears, Lee Harvey Oswald í JFK, Dracula í Drakula filminum hjá Bram Stoker frá 1992, Drexl Spivey í True Romance, Norman Stansfield í Léon: The Professional, Ludwig van Beethoven í Immortal Beloved, Sirius Black í Harry Potter filmsrøðini, James Gordon í Batman filmsrøðini hjá Christopher Nolan og sum George Smiley í Tinker Tailor Soldier Spy.
Albert Einstein
Albert Einstein (føddur 14. mars 1879 í Ulm, Týsklandi, deyður 18. apríl 1955 í Princeton, New Jersey) var ein týskføddur granskari, sum fann fram til relativitetsástøði. Hann fekk Nobel-heiðurslønina í 1921 í alisfrøði, hann fekk heiðurslønina fyri sína frágreiðing um tann fotoelektroniska virknaðin. Hann varð føddur í suðurtýska býnum Ulm, men tá hann var hálvt ára gamal flutti familjan til München, har pápin læt upp eina elektronikkfyritøku. Orsakað av peningaligum trupulleikum flutti familjan til Torino í Italia í 1894 og fáir mánaðir seinni til Pavia. Albert Einstein bleiv verandi í München fyri at gera seg lidnan við studentaskúlan. Hann valdi í 1895 at støðga í skúlanum fyri at fylgja aftaná foreldrunum.

16-ára gamal royndi hann at verða innskrivaður í polytekniska háskúlan í Zürichs uttan nakað studentaskúlaprógv. Hann kláraði tó ikki upptøkuroyndina, sjálvt um hann fekk topkarakterir í alisfrøði og støddfrøði, og tí tók hann í 1896 studentspróvtøku á studentaskúlanum í Aarau í Sveis. Síðan fór hann alt fyri eitt í holt við lesnaðin í alisfrøði (fysikk) á polytekniska háskúlanum, og fýra ár seinni fekk hann prógv. Sum 17-ára gamal frásegði Albert sær sítt týska ríkisborgaraskap, og í 1901 fekk hann sveisiskt ríkisborgaraskap. Eftir tvey ár við skiftandi vikariatum varð hann settur í starv sum tekniskur málsviðgeri á patentskrivstovuni í Zürich.

Í 1903 giftist hann við Mileva Maric, sum hann bleiv separeraður frá í 1916. Tey bæði fingu tveir synir, Hans Albert (1904) og Eduard (1910). 2. juni 1919 giftist hann við systkinabarni sínum Elsa Löwenthal, fødd Einstein. Efternavnið hevði hon frá fyrsta hjúnabandinum. Elsa var trý ár eldri enn Albert. Tey bæði fingu ongi børn saman.
Gianfranco Nonne
Gianfranco Nonne er ein italskur listamaður, myndahøggar, sum var búsitandi í Vági (deyður 2024). Hann hevur gjørt fleiri standmyndir, bringumyndir o.a. Eitt nú hevur hann gjørt bringumynd av Ruth Smith, Poul F. Joensen og av Petur Dahl, sum stovnaði Suðuroyar Sparikassa og var vinnulívsmaður og borgarstjóri í Vági. Hann hevur eisini gjørt eina standmynd á Skálatrøð í Havn av einari gentu sum arbeiðir við fiski.
Bartal Hestoy
Bartal Hofgaard Hestoy (føddur 16. oktober 1992). Hann svimur fyri Havnar Svimjifelag og Føroyar. Hann hevur serliga gjørt seg galdandi í 2012 og 2013. Hann hevur eitt nú sett føroysk met í 400 m blandað og í 200 m bringu. Hann vann gullnál á HS stevnuni í apríl 2012 í 400 m blandað. Í 2012 vann hann bronsu í 400 m blandað á Norðurlandsmeistarastevnuni í Finlandi.



Bartal luttók á heimsmeistarastevnu á langgeil í Barcelona í august 2013. Hann setti nýtt føroyskt met í 400 m blandað við tíðini 4:35.37.
 * Nr. 47 í 200 m blandað við tíðini 2:09.46, sum var persónligt met


 * Gull í 4 x 100 m blandað við tíðini 3:58.82
 * Gull í 4 x 100 m frí við tíðini 3:34.53
 * Silvur í 4 x 50 m frí við tíðini 1:36.95
 * Silvur í 200 m bringu við tíðini 2:18.82
 * Silvur í 200 m blandað við tíðini 2:05.39
 * Silvur í 100 m firvald við tíðini 57.64
 * Silvur í 100 m blandað við tíðini 58.88
 * Silvur í 400 m blandað við tíðini 4:25.64
 * Silvur í 200 m firvald við tíðini 2:06.65
 * Bronsu í 100 m bringu við tíðini 1:07.00

Bartal luttók á íslendsku meistarastevnuni í apríl 2013. Stevnan eitur á íslendskum Íslandsmeistaramót og varð hildin í Laugardalslaug-høllini í Reykjavík. Tveir føroyingar luttóku, hin var Óli Mortensen. Bartal vann gull og setti føroyskt met í 200 m bringu við tíðini 2:26.46.
 * Gull í 200 m bringu við tíðini 2:26.46 (føroyskt met)
 * Gull í 200 m blandað við tíðini 2:10.34
 * Nummar fýra í 200 firvald við tíðini 2:13.47

Bartal luttók á íslendsku svimjistevnuni Actavis Open í mars 2013 í Hafnarfirði. Hann setti føroyskt met í 400 blandað við tíðini 4:38.10. Hann setti eisini setti nýtt føroyskt met í 100 metra bringusvimjing við tíðini 1:08.84.


 * Bronsu í 400 m blandað við tíðini 4:26.51

Bartal er sonur Jon Hestoy, sum er fyrrverandi elitusvimjari og er formaður í Svimjisamband Føroya.
Heidi Sevdal
Heidi Sevdal (fødd 6. mars 1989) er ein føroyskur fótbóltsleikari, sum higartil (8. juni 2016) hevur spælt 31 altjóða skrásettar A-landsdystir fyri Føroyar (landsdystir spældir til Oyggjaleikir verða ikki taldir við) og skorað 17 mál. Hon spælir í løtuni (2013) við HB, men hevur fyrr spælt við GÍ, NSÍ, B36 og Víkingi.

Heidi gjørdi 6 mál til HM-undankappingina í apríl 2013 í Litava. Føroyar spældu javnt 3-3 móti Montenegro hin 4. apríl, harav gjørdi Heidi tvey mál. Fimm dagar seinni, hin 9. apríl 2013, spældu Føroyar móti Georgia, Føroyar vunnu dystin 2-1, Heidi gjørdi bæði málini. Georgia kom ikki víðari, men Føroyar vunnu bólkin við 7 stigum og komu víðari.


 * Mál og úrslit hjá Føroyum verða víst fyrst.

Heidi Sevdal er seks ferðir vald til ársins leikara á tiltakinum Ársins Sælari, ið Miðlahúsið og Rás 2 skipa fyri.


 * 2017 - Føroyameistari við EB/Streymur/Skála
 * 2017 - Ársins leikari
 * 2017 - Ársins áleypari
Súsanna Tórgarð
Súsanna Tórgarð (fødd 12. mars 1959) er ein føroysk sjónleikarinna, leikstjóri, leikrithøvundur, týðari og lærari. Hon hevur lisið til lærara og varð liðug við útbúgvingina í 1986. Síðan hevur hon nomið sær útbúgving innan sjónleik, í 1990 varð hon liðug við 2 ára sjónleikaraútbúgving á Tidens Teater í Århus. Hon hevur eisini tikið 3 ára útbúgving sum lærari í F.M.Alexandertøkni frá Alexanderskolen í Keypmannahavn frá 2001 til 2004. Hon hevur starvast sum yrkisleikari innan sjónleik síðan 1990. Hon hevur spælt nógvar sjónleikir á palli í Føroyum, og harumframt hevur hon eisini ritstjórnað fleiri leikir, skrivað leikir og umsett leikir til føroyskt. Hon hevur eisini lagt føroyska rødd til barnafilmar, sum hava verið vístir í Kringvarpi Føroya. Hon hevur eisini undirvíst á ymiskum skeiðum í drama, rødd og teksti og skrivað tekstir og yrkt sangir til fleiri Kabarettir. Hon hevur eisini framført skemt saman við øðrum, t.d. til jólaborðhald á Hotel Føroyum í 2009, har hon og systirin Ria Tórgarð framførdu skemt saman við brøðrunum Rasmus og Magnus Magnussen, og í 2014 undirheildu tey trý systkini Súsanna, Riu og Hans Tórgarð. Súsanna er dóttir Axel Tórgarð, abbadóttir H.C.W. Tórgarð.


 * NordOst - Torsten Buchsteiner, Tjóðpallurin, 2008
 * Náttarherbergið - Maxim Gorkij, Tjóðpallurin, 2007
 * Café Grugg - Tjóðpallurin, 2007
 * Limbo - Margareta Garpes, Tjóðpallurin, 2006
 * Móðir sjeystjørna - William Heinesen/ Egi Dam, Gríma, 2000
 * Várkabarett - Gríma, 1999
 * Rumbul í Húsi - Gríma, 1998
 * Dreymur Jóansøkunátt - William Shakespeare, Gríma, 1998
 * Oliver Twist - Charles Dickens, Gríma, 1997
 * Á Krabbasvalanum - Marianne Goldman, Gríma, 1997
 * Húsið hjá Bernardu Alba - Lorca, Gríma, 1995
 * Góða Jelena - Ludmila Razumoskaja, Gríma, 1994
 * Royndin - Egi Dam, variatiónir yvir Nólsoyar Páll - Gríma, 1993
 * Glataðu spælimennirnir - Eyðun Johannessen/J. Ljunggren, Gríma, 1993
 * Ferðin til heimsins enda - Olga G. Árnadóttir Gríma, 1992
 * Sjeynda boð: Stjal eitt sindur minni - Dario Fo, Gríma, 1991
 * Kraddarin - Súsanna Tórgarð/Birita Mohr, Gríma, 1990


 * Myrkursins børn 2013
 * Føroyingasøga, 2012, framført av Riu Tórgarð, tónleikur: Edvard Nyholm Debess
 * Kraddarin 2010 - sett upp við næmingum á Fø. Pædagogskúla
 * Ólavsøkukabarettin 2008 - Sjónleikarhúsið í Havn
 * Føroysk Mentannarkvøld í Sjónleikarhúsinum í Havn - 2006, 2007, 2008.
 * Gátuføra Gívurin - Gríma 2001
 * Hurlivasi á Meiarínum - Gríma 2000
 * Vitavørðurin - Gríma 1999
 * Grumma Grimhild - Gríma 1997
 * Café Grugg - Gríma 1995
 * Snati - Gríma 1996
 * Hurlivasi í Lítluvík - Gríma 1992
 * Øll í Verkfall - Sjónleikarafelagið á Oyrabakka 1991


 * Kraddarin - saman við Biritu Mohr 1990
 * Snati - saman við Kristinu Hansen og Riu Tórgarð 1996
 * Grumma Grimhild - saman við Biritu Mohr 1997
 * Fótur í Hosu - saman við Hans Tórgarð 1999
 * Myrkursins børn, 2013


 * "Konan sum skrivaði brøv" úr "Talking Heads" eftir Alan Benett
 * Sangir til "Ronju Ránsmannsdóttir", sangleikur eftir Sebastian




 * Tjóðpallur Føroya
Djurgårdens IF
Djurgårdens IF ella DIF er eitt fótbóltsfelag úr Stokkhólmi, sum var stovnað 1891. Magnus Pehrsson er venjari hjá Djurgården.






 * Heimasíðan hjá Djurgårdens IF
Allsvenskan
Allsvenskan (ella Fotbollsallsvenskan) er tann hægsta fótbóltsdeildin hjá monnum í Svøríki. Deildin hevur 16 lið, sum møtast tvær ferðir hvørja sesong, einaferð úti og einaferð heima. Tvs. at hvørt lið skal spæla 30 dystir. Sesongin byrjar um várið og endar um heystið.




 * Frágreiðing




 * Almenna heimasíðan hjá Allsvenskan
 * Allsvenskan á heimasíðuni hjá Swedish Football Association
Boston Maraton bumbuatsóknir 2013
15. apríl 2013 brustu tvær bumbur í Boston, Massachusetts, meðan tann stóra og vælkenda Boston Maraton kappingin fór fram. Teir fyrstu rennararnir vóru komnir á mál umleið ein til tveir tímar, áðrenn bumburnar brustu, men nógvir rennarar vóru enn ikki komnir á mál og fleiri vóru á veg um mállinjuna, tá fyrsta bumban brast. Bumban brast á gongubreytini, har nógvir áskoðarar stóðu. Tað vóru eini 20 sekund millum ta fyrru og ta seinnu bumbuna, bumbubrestirnir fóru fram við 50-100 metrar frástøðu. Tað frættist rættiliga skjótt, at tvey fólk vóru deyð og fleiri vóru særd. Talið á særdum vaks sum tímarnir gingu. Umleið ein tíma eftir at tær báðar bumburnar við málið brustu, varð ein triðja spreinging við eitt bókasavn, sum nevnist John F. Kennedy Presidential Library and Museum. Ongin mannaskaði var tó, tá henda triðja spreinginin var, og mett verður, at hetta onki hevði við tær báðar bumburnar nærhendis málið at gera. Nakrar dagar seinni vóru framvegis 3 fólk deyð orsakað av bumbunum, meðan talið á teimum særdu var komið upp á í minsta lagi 178, av hesum vóru tað í minsta lagi 13 fólk ið fingu bein amputerað. Tað vóru nógvar kúlur og seymar í bumbunum, og læknar meta, at eftirsum at bumburnar vóru so lágt plaseraðar, so blivu fólk mest særd um beinini og føturnar, og tí vóru tað ikki uppaftur fleiri enn tey trý, ið lótu lív. Tey trý, sum lótu lív, vóru ein 8 ára gamal drongur, ein 29 ára gomul kvinna, sum bæði vóru amerikanarar úr Boston-økinum, og ein 23 ára gomul kvinna úr Kina, sum var í USA í lestrarørindum. Mamma og systir tann 8 ára gamla vóru millum tey álvarsliga særdu.

FBI hevði illgruna til tveir ungar menn, ið vóru sæddir á sjónbandaupptøkum, beint áðrenn bumburnar brustu, og bað fólk um hjálp til at eyðmerkja teir báðar menninar. Fríggjadagin 19. apríl vóru teir funnir, og tann eini varð skotin og doyði av løstunum, meðan hin slapp til rímingar. Myndir av teimum báðum vóru almannakunngjørdar og vóru sendar út til fjølmiðlar. Talan var um tveir brøður úr Kekenia, Dzhokar og Tamerlan Tsarnaev, sum vóru 19 og 26 ára gamlir. Báðir vóru lesandi og høvdu onki kriminelt gjørt áður. Løgreglan leitaði eftir tí yngra beiggjanum, og dagin eftir skotbardagan, har eldri beiggin læt lív, eydnaðist tað løgregluni leygardagin 20. apríl at finna og handtaka tann 19 ára gamla, hann hevði krógvað seg í einum báti í Watertown, Massachusetts; bátaeigarin boðaði løgregluni frá um mannin, sum fjaldi seg í báti hansara. Hann varð særdur undir handtøkuni og varð tí innlagdur á eitt sjúkrahús í býnum.

Tann 15. mai 2015 varð Dzhokar Tsarnaev dømdur til deyða fyri brotsgerðina.
St. Louis
St. Louis er stórbýur í amerikanska statinum Missouri.

Hann liggur í eystara parti av stakríkinum, beint við ánna Mississippi, sum har er mark ímillum Missouri og Illinois

St. Louis var grundlagdur í 1763 og er í dag næststørsti býur í staríkinum, næst eftir Kansas City, sum liggur í vestara parti av Missouri.

Meðan íbúgvatalið í St. Louis var 856.796 fólk í 1950, vóru í 2012 bert 318.172 fólk eftir. . 49.2 % av fólkinum í St. Louis eru afroamerikanarar. Sambært CQ Press er St. Louis er tann býurin í USA við mest harðskapi, og vórðu fleiri enn 113 morð skrásett har í 2011. .




 * Heimasíða: stlouis-mo.gov
 * Saint Louis, Missouri, wikivoyage (á enskum)